Disse kan vinne Gullruten
Når Gullruten-statuettene deles ut i Bergen 5. mai, stiller Larsen, redaktør for Salangen Nyheter , med vinnersjanse. Se hele nominasjonslisten nede i artikkelen. Han er nemlig nominert i kategorien årets deltager. Dette til tross for at serien om Norges mest lokale nyhetsredaksjon ble tatt av lufta tidligere denne måneden på grunn av laber seereinteresse. Kun 66.000 skuelystne fikk med seg den ferskeste episoden. « Rørende, men skrint », skrev VGs TV-anmelder og ga terningkast 3 . TV3 forklarte at de siste fire episodene av serien skal sende på et senere tidspunkt. Salangen-Nyheter har selv omtalt TV3s avgjørelse om å vente med siste halvdel, og de tar ikke beslutningen så tungt: – Dette vil jo i praksis si at vi får masse god Salangen-reklame spredt utover året i beste sendetid på TV3, sier Larsen ifølge Folkebladet . Larsen er gründer og redaktør i mediebedriften, som også driver med radio og web-TV og lager reklame for lokale bedrifter. Larsen, en «høytfungerende autist» som alltid har hatt stor interesse for media og kommunikasjon, fikk domenenavnet i gave av foreldrene sine som tenåring. 33-åringen konkurrerer om Gullruten mot Viktor Johannes Sandal i «Datoen» (NRK), Markus Hennem Steen i «Søsken» ( TV 2 ) og familien Azeem i «Familieekspedisjonen» (NRK). Beste underholdningsprogram: «En kveld hos kloppen», TV 2 «Stjernekamp», NRK «Truls ala Hellstrøm», TV 2 «Huskestue», TV 2 Beste konkurransedrevne reality: «Paradise Hotel», TV3 «Alt for Norge», TVNorge «Mesternes mester», NRK «Farmen», TV 2 Beste reality: «Ramm og Tørnquist redder Norge», TV 2 «Teenage Boss», NRK «Luksusfellen», TV3 «Familieekspedisjonen», NRK Beste dokusåpe: «Veterinærene», TV3 «I kongens klær», TVNorge «Danskebåten», TVNorge «Tangerudbakken Borettslag», TVNorge Beste dramaserie: «Aber Bergen», TV 3 «Heimebane», NRK «Skam», NRK «En natt», NRK Beste humorprogram: «Stories from Norway», TVNorge «Hvite gutter», TVNorge «Hit for hit», NRK «Vikingane», NRK Beste barne- eller ungdomsprogram: «MGP JR», NRK «Sangfoni», NRK «Temadager overgrep», NRK «Zombielars», NRK Beste livsstilsprogram: «Helsekontrollen», TV 2 «FBI», NRK «Hagetid», TV 2 «Eventyrlig oppussing», TV3 Beste nyhets- eller aktualitetesprogram: «Insider Fem», TVNorge Dagsrevyen, NRK «Valg 2017 Detektor», NRK «Faten tar valgte», NRK Beste TV-dokumentar: «Mellom oss», Aftenposten «69 minutter av 86 dager», Aftenposten «Den norske islamisten», NRK «St. Halvardhjemmet», NRK Beste dokumentarserie: «Datoen», NRK «Da vi styrte landet», NRK «Takin ova», NRK «Søsken», TV 2 Beste kvinnelige skuespiller: Ellen Dorrit Petersen, «Aber Bergen», TV3 Ane Dahl Torp, «Heimebane», NRK Gørild Mauseth, «Monster», NRK Myanna Buring, «En natt», NRK Beste mannlige skuespiller: Odd Magnus Williamsson, «Aber Bergen», TV3 Tobias Santelmann, «Grenseland», TV 2 Axel Bøyum, «Heimebane», NRK Anders Baasmo Christiansen, «En natt», NRK Beste kvinnelige programleder: Janne Amble, «Insider FEM», FEM Helene Sandvig, «Helene sjekker inn», NRK Emma Clare Gabrielsen, «Innafor», NRK Line Elvsåshagen, «Line fikser kroppen», NRK Beste mannlige programleder: Harald Eia, «Brille», TVNorge Øyvind Mund, «Samme tid neste år», TV 2 Bård Tufte Johansen, «Nytt på nytt», NRK Kristian Ødegård, «Huskestue», TV 2 Årets deltaker: Viktor Johannes Sandal, «Datoen», NRK Jon Henrik Larsen, «Salangen nyheter», TV3 Markus Hennem Steen, «Søsken», TV 2 Familien Azeem, «Familieekspedisjonen», NRK Årets nyskapning: «Stories from Norway», TVNorge «Da vi styrte landet», NRK «Line fikser kroppen», NRK «Truls á la Hellstrøm», TV 2 Beste event eller sportssending: «Markus og Martinus i spektrum», TVNorge «Melodi Grand Prix», NRK «P3 Gull», NRK «Sykkel-VM i Bergen», TV 2
«Salangen Nyheter» ble tatt av skjermen tidligere i år, men nå kan hovedpersonen i dokusåpen, Jon Henrik Larsen (33), vinne den gjeve TV-prisen.